אנרי קושה

אנרי ז'אן קושה (Henri Jean Cochet;  14 בדצמבר 1901 – 1 באפריל 1987), היה טניסאי צרפתי. אחד הטניסאים הבולטים בעולם בשנות ה-20 ותחילת שנות ה-30 של המאה ה-20, כשלזכותו 7 זכיות בטורנירי גראנד סלאם ו-6 זכיות בגביע דייוויס במדי נבחרת צרפת. כונה "הקוסם".

קריירת טניס
אנרי קושה נולד בעיירה ליד ליון. אביו היה עובד במועדון טניס מקומי. אנרי החל לשחק בגיל שמונה.

אנרי קושה ניצח לראשונה בטורניר טניס משמעותי ב-1921. הוא הפך לחלק מדור זהב של הטניס הצרפתי, כשיחד עם רנה לקוסט, ז'אן בורוטרה וז'אק בריניון כונו "ארבעת המוסקיטרים", אשר שלטו בטניס העולמי במהלך אותו עשור ובתחילת העשור הבא אחריו. עם בריניון זכה אנרי קושה בהישג בין-לאומי משמעותי ראשון, כשבאולימפיאדת פריז (1924) זכו השניים במדליית כסף בטורניר זוגות הגברים וזאת בנוסף למדליית כסף בתחרות גברים באותה אולימפיאדה.

ב-1926 ניצח לראשונה באליפות צרפת הפתוחה בתחרות זוגות גברים לצד ז'אק בריניון. במשך מספר שנים הוא זכה ב-7 פרסי גראנד סלאם. באליפות אוסטרליה בחר שלא להשתתף, ואכן לא השתתף מעולם, בשל העלויות הגבוהות והמסע המתיש והארוך באותה תקופה, שהפך את הטורניר – בסבב שעדיין לא היה מקצועני – לבלתי משתלם לדעתו.

עם נבחרת צרפת קושה זכה 6 פעמים בגביע דייוויס (1927–1932). הוא עבר למקצוען ב-1932 ושיחק לצד ביל טילדן.

ב-1976 התקבל אנרי קושה, יחד עם שלושת חבריו ל"ארבעת המוסקיטרים", להיכל התהילה של הטניס.

גמרי גראנד סלאם 
יחידים
 תוצאה  שנה  טורניר  יריב בגמר  תוצאהזכייה  1926  אליפות צרפת הפתוחה   רנה לקוסט 6–2, 6–4, 6–3זכייה  1927  אליפות וימבלדון  ז'אן בורוטרה  4–6, 4–6, 6–3, 6–4, 7–5זכייה  1928  אליפות צרפת הפתוחה   רנה לקוסט  5–7, 6–3, 6–1, 6–3גמר  1928  אליפות וימבלדון   רנה לקוסט 1–6, 6–4, 4–6, 2–6זכייה  1928  אליפות ארצות הברית הפתוחה   פרנק הנטר  4–6, 6–4, 3–6, 7–5, 6–3זכייה  1929  אליפות וימבלדון   ז'אן בורוטרה  6–4, 6–3, 6–4זכייה  1930  אליפות צרפת הפתוחה   ביל טילדן  3–6, 8–6, 6–3, 6–1זכייה  1932  אליפות צרפת הפתוחה   ג'ורג'ו דה סטפני 6–0, 6–4, 4–6, 6–3גמר  1932  אליפות ארצות הברית הפתוחה   אלסוורט וינס  4–6, 4–6, 4–6גמר  1933  אליפות צרפת הפתוחה   ג'ק קרופורד  6–8, 1–6, 3–6

זוגות גברים
 תוצאה  שנה  טורניר  שותף  יריבים בגמר  תוצאהגמר  1925  אליפות צרפת הפתוחה   ז'אק בריניון   רנה לקוסט ז'אן בורוטרה  5-7, 6-4, 3-6, 6-2, 3-6גמר  1926  אליפות צרפת הפתוחה   ז'אק בריניון   וינסנט ריצ'רדס האוורד קינסי  4–6, 1–6, 6–4, 4–6זכייה  1926  אליפות וימבלדון   ז'אק בריניון   וינסנט ריצ'רדס האוורד קינסי  7–5, 4–6, 6–3, 6–2זכייה  1927  אליפות צרפת הפתוחה   ז'אק בריניון   רנה לקוסט ז'אן בורוטרה  2–6, 6–2, 6–0, 1–6, 6–4גמר  1927  אליפות וימבלדון   ז'אק בריניון   פרנק הנטר ביל טילדן  6–1, 6–4, 6–8, 3–6, 4–6גמר  1928  אליפות צרפת הפתוחה   רנה דה בוזלה   ז'אק ברוניון  ז'אן בורוטרה  4–6, 6–3, 2–6, 6–3, 4–6זכייה  1928  אליפות וימבלדון   ז'אק בריניון   ג'רלד פטרסון ג'ון הוקס  13–11, 6–4, 6–4גמר  1929  אליפות צרפת הפתוחה   ז'אק בריניון   רנה לקוסט ז'אן בורוטרה  3–6, 6–3, 3–6, 6–3, 6–8זכייה  1930  אליפות צרפת הפתוחה   ז'אק בריניון   הארי הופמן ג'ים ויליארד  6–3, 9–7, 6–3גמר  1931  אליפות וימבלדון   ז'אק בריניון   ג'ורג' לוט ג'ון ואן רין  2–6, 8–10, 11–9, 6–3, 3–6זכייה  1932  אליפות צרפת הפתוחה   ז'אק בריניון   קריסטיאן בוסה מרסל ברנר 6–4, 3–6, 7–5, 6–3

זוגות מעורבים
 תוצאה  שנה  טורניר  שותף  יריבים בגמר  תוצאהזכייה  1927  אליפות ארצות הברית הפתוחה   איילין בנט   רנה לקוסט הייזל ויטמן  6–2, 0–6, 6–3זכייה  1928  אליפות צרפת הפתוחה   איילין בנט   פרנק הנטר הלן וילס  3–6, 6–3, 6–3זכייה  1929  אליפות צרפת הפתוחה   איילין בנט   פרנק הנטר הלן וילס  6–3, 6–2

חיים אישיים
אנרי קושה היה נשוי מאז 1926 לז'רמן דסטיו. הוא לימד אותה טניס ובמספר תחרויות משניות הם שיחקו כזוג. לאחר סיום הקריירה הספורטיבית הוא ניהל חנות למוצרי ספורט.

קישורים חיצוניים



קטגוריה:טניסאים צרפתים
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-1901
קטגוריה:צרפתים שנפטרו ב-1987